b'\n_START_ARTICLE_\nGladki endoplazemski retikulum\n_START_PARAGRAPH_\nGladki (tudi agranularni) endoplazemski retikulum je del endoplazemskega retikuluma (okraj\xc5\xa1ano ER), ki na citoplazemski strani nima vezanih ribosomov in je mesto sinteze membranskih lipidov in razstrupljanja._NEWLINE_Od zrnatega razlikuje tudi po tem, da je pogosto bolj cevaste kot diskaste oblike. Glavna funkcija gladkega ER je sinteza lipidov, ki se lahko uporabijo kot material za razli\xc4\x8dne celi\xc4\x8dne membrane, ali pa se (kot na primer steroidi) izlo\xc4\x8dijo iz celice. Gladki ER predstavlja samo majhen dele\xc5\xbe endoplazemskih retikulumov in v ve\xc4\x8dini celic slu\xc5\xbei tudi kot transpotrno sredstvo za prenos beljakovin h Golgijevemu aparatu._NEWLINE_Prevladujo\xc4\x8d je le v nekaterih vrstah celic, kot na primer v celicah nadledvi\xc4\x8dne skorje (izlo\xc4\x8dajo steroide) in celicah jeter.\n_START_SECTION_\nSarkoplazemski retikulum\n_START_PARAGRAPH_\nSarkoplazemski retikulum (iz gr. Greek sarx = meso) je posebna oblika gladkega endoplazemskega retikuluma v celic pre\xc4\x8dnoprogaste in gladke mi\xc5\xa1i\xc4\x8dnine. Njegova vloga je skladi\xc5\xa1\xc4\x8denje in spro\xc5\xa1\xc4\x8danje kalcijevih ionov; med kr\xc4\x8denjem mi\xc5\xa1ice se le-ti iz sarkoplazemskega retikuluma spro\xc5\xa1\xc4\x8dajo, med mi\xc5\xa1i\xc4\x8dno relaksacijo pa se vanj ponovno privzamejo.'